# Algis Kašėta

### Straipsnis iš Vikipedijos, laisvosios enciklopedijos.

Algis Kašėta (1962 m. gruodžio 20 d. Mergežeryje, Varėnos raj.) – istorikas, Lietuvos politinis bei visuomenės veikėjas.

## [taisyti] Biografija

1969–1972 m. mokėsi Mergežerio pradinėje mokykloje, 1972–1978 m. Varėnos 1-ojoje vidurinėje mokykloje, 1980 m baigė Varėnos 2-ąją vidurinę mokyklą. 1980–1981 m. mokėsi Vilniaus 31-ojoje profesinėje technikos mokykloje. 1982–1984 m. tarnavo tarybinėje armijoje. 1991 m. baigė Vilniaus valstybinio universiteto Istorijos fakultetą ir įgijo istoriko specialybę.

1984–1988 m. Varėnos pūkų ir plunksnų fabriko „Merkys“ laboratorijos laborantas, 1988–1990 m. Varėnos rajono valdybos Švietimo, kultūros ir sporto skyriaus kultūros paminklų apsaugos vyr. metodininkas, 1990–1996 m. Kultūros paveldo inspekcijos, nuo 1995 m. Kultūros vertybių apsaugos departamento Alytaus teritorinio padalinio vyr. inspektorius. 1996–2000 m. VII Seimo narys, išrinktas Varėnos-Eišiškių rinkimų apygardoje Nr. 70. Iškėlė Lietuvos krikščionių demokratų partija. Seimo Nacionalinio saugumo ir gynybos komiteto pirmininko pavaduotojas. 2000–2004 m. VIII Seimo narys, išrinktas Varėnos-Eišiškių rinkimų apygardoje. Iškėlė Moderniųjų krikščionių demokratų sąjunga. 2003 m. Varėnos rajono savivaldybės tarybos narys, iškėlė Krikščioniška koalicija su Algiu Kašėta. Tačiau, laimėjus tik dvi vietas, savivaldybės tarybos nario mandato atsisakė. IX Seimo narys, 2005 m. Liberalų ir centro frakcijos, Liberalų frakcijos seniūnas, 2006 m. seniūno pavaduotojas, Liberalų sąjūdžio frakcijos seniūno pavaduotojas.

Nuo 1988 m. aktyviai dalyvavo Sąjūdžio veikloje Varėnos rajone. 1994–1999 m. Lietuvos krikščionių demokratų partijos narys, partijos Valdybos narys, atsakingasis sekretorius. 2000–2003 m. Moderniųjų krikščionių demokratų sąjungos narys, pirmininko pavaduotojas. 2003–2005 m. Liberalų ir centro sąjungos narys, šios sąjungos Valdybos ir Tarybos narys. Nuo 2006 m. Lietuvos liberalų sąjūdžio narys.

Tyrinėjo pokario metų istoriją. Knygos: „Partizaninis karas Lietuvoje 1944–1953 m.“, dokumentų rinkinių „Laisvės kovos 1944–1953 metais“ (Kaunas: Lietuvos politinių kalinių ir tremtinių sąjunga, 1996) (kartu su Dalia Kuodyte), „Lietuvos partizanų kovos ir jų slopinimas MVD-MGB dokumentuose 1944–1953 metais“ (Kaunas: Lietuvos politinių kalinių ir tremtinių sąjunga, 1996) (kartu su Nijole Gaškaite ir Juozu Starkausku) bendraautoris. Žmona Ramunė, vaikai Rokas, Motiejus, Saulė, Algirdas.

## [taisyti] Apdovanojimai

- Sausio 13-osios atminimo medalis,
- Lietuvos kariuomenės kūrėjų savanorių medalis,
- Lietuvos valstybės ordino „Už nuopelnus Lietuvai“ Komandoro kryžius.

Rodomas puslapis "http://lt.wikipedia.org../../../a/l/g/Algis_Ka%C5%A1%C4%97ta_f81e.html"

Kategorija: Seimo nariai

##### Views

- Straipsnis
- Aptarimas
- Dabartinė versija

##### Paieška